
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 156 

13 Ιουλίου 2007 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ 

Έγκριση του Πρωτοκόλλου Συνεργασίας στο Το¬ 
μέα της Δημόσιας Υγείας μεταξύ του Υπουργεί¬ 
ου Υγείας και Κοινωνικής Αλληλεγγύης της Ελ¬ 


ληνικής Δημοκρατίας και του Υπουργείου Υγείας 
της Κυπριακής Δημοκρατίας». 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Προεδρικό διάταγμα 
υπ’αριθμ. 100. 2 

ΥΠΟΥΡΓ ΙΚΕΣ ΑΠΟ ΦΑΣΕΙΣ 

Αοιθυ. Φ.0544/Μ.6028/ΑΣ406 (1) 


Έγκριση του Πρωτοκόλλου Συνεργασίας στο Τομέα της 
Δημόσιας Υγείας μεταξύ του Υπουργείου Υγείας και 
Κοινωνικής Αλληλεγγύης της Ελληνικής Δημοκρατί¬ 
ας και του Υπουργείου Υγείας της Κυπριακής Δη¬ 
μοκρατίας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη: 

1. τις διατάξεις της Συμφωνίας μεταξύ των Κυβερνή¬ 
σεων της Ελληνικής Δημοκρατίας και της Κυπριακής 
Δημοκρατίας, για τη συνεργασία στον τομέα της Δη¬ 
μόσιας Υγείας η οποία υπογράφηκε στη Λευκωσία σης 
27 Ιουνίου 1987 και κυρώθηκε με το ν. 1794/1988, που 
δημοσιεύθηκε στο υπ’ αριθμ. 145 Φύλλο της Εφημερίδος 
της Κυβερνήσεως, τεύχος Α, της 30ης Ιουνίου 1988. 

2. το άρθρο δεύτερο του ως άνω κυρωτικού νόμου 
σύμφωνα με το οποίο τα Πρωτόκολλα που αναφέρονται 
στο άρθρο 1 της παρούσας Συμφωνίας για την ανά¬ 
πτυξη προγραμμάτων ανταλλαγής εμπειρογνωμόνων 
θα εγκρίνονται με Κοινή Πράξη των αρμοδίων κατά 
περίπτωση Υπουργών 

3. τις διατάξεις του άρθρου 90 της Κωδικοποίησης 
της νομοθεσίας για την Κυβέρνηση και τα Κυβερνητικά 
όργανα (π.δ. 63 (ΦΕΚ 98/Α/22.4.2005). 


4. το γεγονός ότι εκ της εφαρμογής του υπό έγκριση 
Πρωτοκόλλου Συνεργασίας δεν προκαλείται πρόσθετη 
δαπάνη πλέον αυτής που προκύπτει από τις βασικές 
διατάξεις της Συμφωνίας και που είχε εκτιμηθεί στην 
Έκθεση του Γενικού Λογιστηρίου του Κράτους 

5. το περιεχόμενο του Πρωτοκόλλου, αποφασίζουμε: 

Εγκρίνουμε ως έχει και στο σύνολό του το Πρωτόκολ¬ 
λο Συνεργασίας στο Τομέα της Δημόσιας Υγείας μεταξύ 
του Υπουργείου Υγείας και Κοινωνικής Αλληλεγγύης της 
Ελληνικής Δημοκρατίας και του Υπουργείου Υγείας της 
Κυπριακής Δημοκρατίας που υπεγράφη στη Λευκωσία 
στις 2 Απριλίου 2007, το κείμενο του οποίου σε πρω¬ 
τότυπο στην ελληνική γλώσσα έχει ως εξής: 

ΠΡΩΤΟΚΟΛΛΟ ΣΥΝΕΡΓΑΣΙΑΣ 
ΣΤΟΝ ΤΟΜΕΑ ΤΗΣ ΔΗΜΟΣΙΑΣ ΥΓΕΙΑΣ 

ΜΕΤΑΞΥ 

ΤΟΥ ΥΠΟΥΡΓΕΙΟΥ ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ ΤΟΥ ΥΠΟΥΡΓΕΙΟΥ ΥΓΕΙΑΣ 
ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 

Το Υπουργείο Υγείας και Κοινωνικής Αλληλεγγύης της 
Ελληνικής Δημοκρατίας και το Υπουργείο Υγείας της 
Κυπριακής Δημοκρατίας, αποκαλούμενα εφεξής «μέρη», 
αποδίδοντας μεγάλη σημασία στην ανάπτυξη της συ¬ 
νεργασίας μεταξύ των δύο χωρών στο τομέα της Υγείας 
και κατ’ εφαρμογήν του άρθρου 1 της συμφωνίας μεταξύ 
των Κυβερνήσεων της Ελληνικής Δημοκρατίας και της 
Κυπριακής Δημοκρατίας για τη συνεργασία στον τομέα 
της Δημόσιας Υγείας που υπεγράφη στη Λευκωσία, 27 
Ιουνίου 1987, συνεφώνησαν τα ακόλουθα: 

Αρθρο 1 

Τα δύο συμβαλλόμενα μέρη θα επεξεργαστούν μία 
ενιαία στρατηγική υγείας, στο πλαίσιο της οποίας θα 
συντονίσουν τη συνεργασία τους και θα αναπτύξουν 
δράσεις και προγράμματα για την αντιμετώπιση τόσον 
γενικότερων θεμάτων υγείας όσον και καταστάσεων 
έκτακτης ανάγκης στον τομέα της υγείας στις δύο 
χώρες. 

Άρθρο 2 

Τα δύο συμβαλλόμενα μέρη θα προωθήσουν την αδελ¬ 
φοποίηση δύο Ελληνικών Νοσοκομείων, από τις περιο- 

χές Αθήνας και Κρήτης, με δύο Κυπριακά Νοσοκομεία, 
από τις περιοχές Λευκωσίας και Λεμεσού, αντίστοιχα. 

Άρθρο 3 

Τα δύο συμβαλλόμενα μέρη θα προβούν στη διοργά¬ 
νωση κοινού επιστημονικού συνεδρίου με την συμμετοχή 
Ελλήνων και Κυπρίων Ιατρών, προκειμένου να προωθή¬ 
σουν την ανάπτυξη και τον συντονισμό της συνεργασίας 
τους στον τομέα της ανταλλαγής πληροφοριών και 
εμπειριών σχετικών με ιατρικά θέματα καθώς και των 
εξελίξεων στον τομέα της σχετικής τεχνολογίας. 

Αρθρο 4 

1. Τα δύο μέρη θα λάβουν ειδική μέριμνα για ενίσχυση 
της συνεργασίας τους στον τομέα της αντιμετώπισης 
της μεσογειακής αναιμίας 

2. Τα δύο μέρη θα μεριμνήσουν για την ανάπτυξη ειδι¬ 
κών Προγραμμάτων συνεργασίας σε επίπεδο στρατηγι¬ 
κής, σχεδιασμού και φαρμακευτικής αντιμετώπισης για 
την καταπολέμηση ασθενειών, που παρουσιάζουν επιδη- 
μιολογική έξαρση, όπως είναι η γρίπη των πτηνών. 

Αρθρο 5 

Τα δύο μέρη θα επεξεργαστούν κοινά προγράμματα 
Πρόνοιας και Κοινωνικής Αλληλεγγύης προωθώντας 
κοινές δράσεις για τις ευπαθείς ομάδες του πληθυσμού, 
τους μετανάστες, τους πρόσφυγες και γενικότερα τα 
άτομα που χρήζουν ειδικής βοήθειας στις δύο χώρες. 

Αρθρο 6 

1. Το παρόν Πρωτόκολλο είναι διετούς διάρκειας και 
θα παρατείνεται εκάστοτε αυτόματα για μία διετία, 
εκτός εάν ένα από τα συμβαλλόμενα μέρη υποβάλλει 
γραπτή ειδοποίηση έξι μήνες πριν από την ημερομηνία 
λήξης του. 

2. Το παρόν Πρωτόκολλο τίθεται σε ισχύ από την 
ημερομηνία υπογραφής του. 


Υπεγράφη στη Λευκωσία, 2 Απριλίου 2007, σε δύο 
εξίσου αυθεντικά αντίγραφα στην Ελληνική γλώσσα. 

ΓΙΑ ΤΟ ΓΙΑ ΤΟ 

ΥΠΟΥΡΓΕΙΟ ΥΓΕΙΑΣ ΥΠΟΥΡΓΕΙΟ ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Δ. ΑΒΡΑΜΟΠΟΥΛΟΣ X. ΧΑΡΑΛΑΜΠΟΥΣ 

ΥΠΟΥΡΓΟΣ ΥΓΕΙΑΣ ΚΑΙ ΥΠΟΥΡΓΟΣ ΥΓΕΙΑΣ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2007 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Θ. ΜΠΑΚΟΓΙΑΝΝΗ Δ. ΑΒΡΑΜΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο Προεδρικό διάταγμα υπ’ αριθμ. 100 που δημοσι- 
εύθηκε στο ΦΕΚ 121/7.6.2007 επκρέρονται οι πιο κάτω 
διορθώσεις: 

Στη σελίδα 2842, β' στήλη, στους στίχους 28, 29, 40, 
42, 

από το λανθασμένο: «...διατάυματος...» 
διορθώνεται στο σωστό: «...διατάγματος...» 
από το λανθασμένο: «...1;εν...» 
διορθώνεται στο σωστό: «...δεν...» 
από το λανθασμένο «...δημοσζύσεως...» 
διορθώνεται στο σωστό: «...δημοσιεύσεως...» 
από το λανθασμένο: «...Θρησκευυάτων...» 
διορθώνεται στο σωστό: «...Θρησκευμάτων...» 

(Από το Εθνικό Τυπογραφείο) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

